Document ID: /roh_data/filtered/fineweb-2-filterrobots_roh.jsonl.gz/49493

La Scola politecnica federala (ETH) ha gì scrit ora ina concurrenza naziunala. A quella concurrenza è sa participada er la 5avla classa da la scola da Valsot – e quai cun success. Els han gudagnà l'emprim premi e dastgan far in viadi a Turitg per guardar als dretgs programmaders sur las spatlas.
XLogo – in program adattà per uffants
La lezia da la concurrenza è stada da programmar cun XLogo il dissegn d'in roboter. Mintga pass e mintga cumond han ils giuvens programmaders gì dad inditgar al computer. Tar il sistem cun il num XLogo sa tracti d’in sistem da programmar adattà per uffants da quella vegliadetgna. Il «cursor» è ina pitschna tartaruga che suonda ils cumonds programmads.
Medias ed informatica
Il plan d'instrucziun prevesa quest onn per l’emprima giada il rom «medias ed informatica». Durant quell’ura d’instrucziun han las otg scolaras e scolars da Valsot realisà lur roboter – il roboter ch'ha satisfatg il pli fitg la giuria da la Scola politecnica federala, ed uschia dastgan els bainbaud far il viadi vers Turitg.
RR actualitad 08:00